Старшыні Магілёўскага абласнога савета дэпутатаў
Ісачанку Анатолю Міхайлавічу 
ад карэспандэнта БелаПАН
Лапцэвіча Уладзіміра Пятровіча,

Паважаны Анатоль Міхайлавіч!
У Вашым адказе ад 25 лютага 2015 года № 11/20 Лап на мой зварот ад 29 студзеня 2015 года адсутнічала адзнака аб выканаўцы, які рыхтаваў даны адказ. Тым самым быў парушаны пункт 63 “Рэквізіт “Адзнака аб выканаўцы” Інструкцыі па справаводству ў дзяржаўных органах і арганізацыях Рэспублікі Беларусь, а таксама пункт 5.24 СТБ 6.38-2004.
Зыходзячы з таго, што адзнака аб выканаўцы адсутнічала, я меркаваў, што выканаўцам з’яўляецеся Вы. Аднак з адказу Вашага намесніка Ірыны Раінчык ад 18 сакавіка 2015 года № 61/20 Лап на мой зварот да Вас ад 04 сакавіка 2015 года адносна тэрмінаў разгляда майго звароту ад 29 студзеня 2015 года вынікае, што адказ ад 25 лютага 2015 года № 11/20 Лап падрыхтаваў галоўны спецыяліст Магаблсавета Я.В. Нальгачоў, які і быў гэтым не пазначаным ў дакуменце выканаўцам.
Не падвяргаючы сумневу праўдзівасць выкладзенага ў адказе І.А. Раінчык, прашу Вас патлумачыць, на якой падставе Вы, шмат гадоў адпрацаваўшы ў органах выканаўчай улады, падпісалі дакумент, складзены з парушэннем беларускага заканадаўства аб справаводстве, тым самым праяўляючы непавагу да грамадзяніна Беларусі, які звярнуўся да Вас.
Таксама прашу паведаміць аб прадпрынятых Вамі мерах дысцыплінарнага ўздзеяння на Я.Нальгачова за парушэнне вышэйазначанай інструкцыі.

06.04.2015 года                                      (У.П.Лапцэвіч)